На основу члана 46. Закона о локалној самоуправи („Службени гласник РС“,број 129/07,83/14 и 101/16) и члана 57.Статута општине Гаџин Хан („Службени лист града Ниша “, број 63/08,31/11,46/12,36/13), а у складу са обавезама утврђеним Aкционим планом за преговарање Републике Србије о чланству у Европску унију за Поглавље 23,

Општинско веће општине Гаџин Хан на 76.(седамдесетшестој) седници, одржаној дана 23.03.2018.године, доноси следеће :

РЕШЕЊЕ

О ФОРМИРАЊУ РАДНЕ ГРУПЕ ЗА ИЗРАДУ ЛОКАЛНОГ

АНТИКОРУПЦИЈСКОГ ПЛАНА

I

Формира се Радна група за израду Локалног антикорупцијског плана .

II

У радну групу за израду Локалног антикорупцијског плана именују се :

-За координатора

1.**Љиљана Петровић** , начелник Општинске управе општине Гаџин Хан;

-За заменика координатора

2.**Александар Ранђеловић** , запослен у кабинету председника општине на имовинско-правним пословима.

-За чланове :

3.**Тијана Марковић**, Служба за буџет , финансије и локалну пореску администрацију ;

4.**Љубиша Павловић**, инспектор заштите животне средине и комунални инспектор;

5**.Биљана Савић** , грађевинског-комунални инспектор ;

6.**Нинислав Маринчевић** , в.д. ЈП „Дирекција за изградњу и комуналне делатности општине Гаџин Хан“;

7.**Драган Ранчић**, директор ОШ „Витко и Света“ Гаџин Хан;

8.**Кристина Ђорђевић**, дипломирани правник , запослена у Дому здравља Гаџин Хан;

9.**Владо Вучковић**,Удружење радних војних инвалида Гаџин Хан ;

10.**Бојана Стефановић**, директорка Центара за социјални рад Гаџин Хан;

11. **Миљана Стојановић** , Општинска управа општине Гаџин Хан.

III

Задатак радне групе је да:

-Анализира модел Локалног антикорипцијског плана ;

-Анализира области наведене у моделу и да утврди које елементе може и треба да искористи у Локалном антикорупцијском плану општине Гаџин Хан , сразмерно капацитету и степену развијености општине;

-Изради нацрт Локалног антикорупцијског плана;

-Организује јавну расправу у циљу изјашњавања заинтересоване јавности ;

-Достави предлог Локалног антикорупцијског плана на усвајање Скупштини општине Гаџин Хан;

О б р а з л о ж е њ е

У складу са мером број 3.1.5.2 Акционог плана за спровођење националне стратегије за борбу против корупције у Репблици Србији за период од 2013. до 2018.године , Скупштине јединице локалне самоуправе су у обавези да усвоје акциони план за борбу против корипције за јединице локалне самоуправе, што је уједно и обавеза из преговарачког поглавља 23 (мера 2.2.10.37.), Републике Србије за приступ Европској унији.

Агенција за борбу против корупције је израдила Модел Акционог плана за борбу против корупције, у циљу помоћи градовима и општинама.

У моделу Агенција за борбу против корупције предвиђа и формирање радне групе за израду локалног антикорупцијског плана.

На основу напред наведеног, Општинско веће општине Гаџин Хан је донело решење као у диспозитиву.

Решење доставити:

-члановима радне групе

-архиви

Број : 06-189/18-III

У Гаџином Хану, дана 23.03.2018.године.

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК

Саша Ђорђевић